અહીં ઉલ્લેખનીય છે કે નવસારી પંથકમાં સ્થળાંતર તો 275થી 300 કુટુંબોએ કર્યું પરંતુ પૂર-વરસાદના પાણી 1 હજાર ઘરોમાં પ્રવેશી ગયાનો અંદાજ છે. સ્થળાંતર કરેલા તથા જ્યાં પાણી ઘરમાં પ્રવેશેલા હતા એ તમામને શુક્રવારે બપોરે અને સાંજે પણ નગરપાલિકાએ ભોજન મોકલાવ્યું હતું. અસરગ્રસ્તોને સહાય કરવા પાલિકા પ્રમુખ અલકાબેન દેસાઈ, એક્ઝિ. ચેરમેન પ્રેમચંદ લાલવાણી, સીઓ રમેશ જોષી તથા સમગ્ર ટીમે જહેમત ઉઠાવી હતી. નવસારીમાં જોકે શુક્રવારે સાંજ સુધીમાં કોઈ જાનહાનિ થઈ ન હતી.